|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  | | --- | | ACHIZIŢII PUBLICE |  |  |  |  |  |  |  | | --- | --- | --- | --- | --- | --- | | **Cod CPV: 34927100-2**  **Contract Nr.\_\_\_\_\_\_\_\_\_\_\_\_\_\_\_**  **privind achiziționarea materialelor antiderapante (sare tehnică)**  **”\_\_\_” \_\_\_\_\_\_\_\_\_\_\_\_\_ 2025 mun. Chișinău**  **I. PARTEA GENERALĂ**   |  |  | | --- | --- | | **Cumpărător** | **Vânzător** | | **S.A. ,,Administrația Națională a Drumurilor”**, în persoana directorului general interimar, **dl Ștefan POPA**, care acționează în baza statutului, denumită în continuare *Cumpărător*,  pe de o parte, | **S.R.L. ”.......................”**  reprezentată prin **...................,** care acționează în baza **Statutului** denumit(a) în continuare *Vânzător* nr. de înregistrare ................................... din ........................... pe de o parte, |   ambele denumite în continuare Părți, au încheiat prezentul Contract referitor la următoarele:  a. Achiziționarea ***sării tehnice (cu livrare)*** denumite în continuare Bunuri, conform procedurii de achiziții publice de tip Licitație Publică nr. ..............................................................., în baza deciziei grupului de lucru al ......................................................  b. Următoarele documente vor fi considerate părți componente ale Contractului:   * Specificația tehnică (Anexa nr. 1); * Specificația de preț (Anexa nr. 2) * Garanția de bună execuție; * Graficul de livrare a Bunurilor.   c. În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.  d. În calitate de contravaloare a plăților care urmează a fi efectuate de Cumpărător, Vânzătorul se obligă prin prezentul contract să livreze Cumpărătorului Bunurile şi să înlăture neconformitățile lor în conformitate cu prevederile Contractului sub toate aspectele.  e. Cumpărătorul se obligă prin prezentul contract să plătească Vânzătorului, în calitate de contravaloare a livrării bunurilor, prețul Contractului în termenele şi modalitatea stabilite de Contract.  **1. Obiectul Contractului**  1.1. Vânzătorul își asumă obligația de a livra Bunurile conform Specificației tehnice (Anexa nr. 1), care este parte integrantă a prezentului Contract.  1.2. Cumpărătorul se obligă, la rândul său, să achite şi să recepționeze Bunurile livrate de Vânzător.  1.3. Calitatea Bunurilor se atestă prin certificatele de calitate indicate în Specificațiile tehnice.  1.4 Termenul de valabilitate a bunului este de 3 de luni din data semnării actului de predare-primire a bunului.  1.5 Cantitatea bunurilor livrate va fi argumentată/confirmată prin bonuri de cântărire. Cântărirea se va efectua la un cântar certificat metrologic, aflat în zona de livrare a mărfurilor, în prezența unui reprezentant al Cumpărătorului. Plata pentru aceste servicii este asigurată de către vânzător.  **2. Termeni şi condiții de livrare.**  2.1. Livrarea Bunurilor se efectuează de către Vânzător la solicitarea Cumpărătorului, după cum urmează:  2.1.1. 3 000,0 tone – timp de 10 de zile din data semnării contractului;  2.1.2. 7 800,0 tone – timp de 30 de zile din data semnării contractului;  2.1.3. 4 200,0 tone – timp de 60 zile de zile din data semnării contractului;  2.2. Livrarea Bunurilor se va efectua la punctele de descărcare, conform anexei nr. 3 la prezentul contract.  2.3. Documentația de însoțire a Bunurilor include:   1. *Originalul facturii fiscale;* 2. *Act de predare-primire privind livrarea bunurilor (care va conține obligatoriu data și ora livrării);* 3. *Certificatul de conformitate;* 4. *Angajament cu privire la înlocuirea rapidă și gratuită a cantităților neconforme.*   2.4. Originalele documentelor prevăzute în punctul 2.3 se vor prezenta Cumpărătorului cel târziu la momentul livrării bunurilor (întocmirii actului de predare-primire). Livrarea bunurilor se consideră încheiată în momentul în care sunt prezentate documentele prevăzute în pct. 2.3. al prezentului contract.  **3. Prețul şi condiții de plată**  3.1. Prețul Bunurilor livrate conform prezentului Contract este stabilit în lei moldovenești.  3.2. Suma totală a prezentului Contract constituie – \_\_\_\_\_\_\_\_\_\_\_\_\_\_\_\_\_\_  3.3. Cumpărătorul se obligă să achite Bunurile livrate în termen de 30 de zile, în baza facturii fiscale, după primirea Documentației de însoțire, semnate și acceptate de către Cumpărător.  3.4. Plățile se vor efectua prin transfer bancar pe contul de decontare a Vânzătorului indicat în prezentul Contract.  **4. Condiții de predare-primire**  4.1. Bunurile se consideră predate de către Vânzător şi recepționate de către Cumpărător dacă:  a) cantitatea Bunurilor corespunde informației indicate în documentele de însoțire conform punctului 2.3 al prezentului Contract;  b) calitatea Bunurilor corespunde informației (condițiilor) indicate în Specificațiile tehnice;  c) modalitatea de transportare şi integritatea Bunurilor corespunde informației indicate în Specificațiile tehnice.  4.2. Vânzătorul este obligat să prezinte Cumpărătorului un exemplar original al facturii fiscale odată cu livrarea Bunurilor, pentru efectuarea plății. Pentru nerespectarea de către Vânzător a prezentei clauze, Cumpărătorul își rezervă dreptul de a majora termenul de achitare prevăzut în punctul 3.3 corespunzător numărului de zile de întârziere şi de a fi exonerat de achitarea penalității stabilite în punctul 10.3.  **5. Standarde**  5.1. Bunurile livrate în baza Contractului vor respecta standardele prezentate de către Cumpărător în Specificațiile tehnice.  5.2. Când nu este menționat nici un standard sau reglementare aplicabilă se vor respecta standardele sau alte reglementări autorizate în țara de origine a Bunurilor.  **6. Obligațiile părților**  6.1. În baza prezentului Contract, Vânzătorul se obligă:  a) să livreze Bunurile în condițiile prevăzute de prezentul Contract;  b) să livreze cantitățile de materiale la punctele de descărcare expres indicate de Cumpărător, în termenele și limitele prevăzute pentru fiecare lot. Livrarea în alte locații decât cele comunicate oficial de Cumpărător sau în cantități diferite de cele solicitate constituie neexecutare necorespunzătoare a obligației contractuale, atrăgând răspunderea Vânzătorului conform prevederilor contractului.  c) să anunțe Cumpărătorul după semnarea prezentului Contract, în decurs de 3 (trei) zile calendaristice, prin notificare scrisă sau e-mail, despre disponibilitatea livrării Bunurilor;  d) să asigure condițiile corespunzătoare pentru recepționarea Bunurilor de către Cumpărător în termenul stabilit, în corespundere cu cerințele prezentului Contract;  e) să asigure integritatea şi calitatea Bunurilor pe toată perioada de până la recepționarea lor de către Cumpărător;  f) să depună garanția de bună execuție a contractului, în cuantum de 5% din valoarea contractului atribuit, prin transfer direct la contul de decontare al Cumpărătorului sau garanție bancară valabilă 6 luni, din data semnării contractului.  6.2. În baza prezentului Contract, Cumpărătorul se obligă:  a) să întreprindă toate măsurile necesare pentru asigurarea recepționării în termenul stabilit a Bunurilor livrate în corespundere cu cerințele prezentului Contract;  b) să asigure achitarea Bunurilor livrate, respectând modalitățile şi termenele indicate în prezentul Contract.  c) Să returneze garanția de bună execuție Vânzătorului, în termen de 15 zile de la momentul executării integrale a contractului.  **7. Circumstanțe care justifică neexecutarea contractului**  7.1. Părțile sunt exonerate de răspundere pentru neîndeplinirea parțială sau integrală a obligațiilor conform prezentului Contract, dacă aceasta este cauzată de producerea unor cazuri care se datorează unor impedimente în afara controlului părților (războaie, calamități naturale, incendii, inundații, cutremure de pământ, precum şi alte circumstanțe care nu depind de voința Părților).  7.2. Partea care invocă clauza circumstanțelor care justifică neexecutarea contractului este obligată să informeze imediat (dar nu mai târziu de 5 zile) cealaltă Parte despre survenirea circumstanțelor care justifică neexecutarea contractului.  7.3. Survenirea circumstanțelor care justifică neexecutarea contractului, momentul declanșării şi termenul de acțiune trebuie să fie confirmate printr-un certificat, eliberat în mod corespunzător de către organul competent.  7.4. În cazul survenirii circumstanțelor care justifică neexecutarea contractului, condițiile contractuale pot fi modificate prin acordul adițional, inclusiv modificarea termenilor de executare, în cazul unei executări ulterioare a contractului.  **8. Rezoluțiunea**  8.1. Rezoluțiunea Contractului se poate realiza cu acordul comun al Părților.  8.2. Contractul poate fi rezolvat în mod unilateral de către:  a) Cumpărător în caz de refuz al Vânzătorului de a livra Bunurile prevăzute în prezentul Contract;  b) Cumpărător în caz de nerespectare de către Vânzător a termenului de livrare stabilit;  c) Vânzător în caz de nerespectare de către Cumpărător a termenului de plată a Bunurilor;  d) Vânzător sau Cumpărător în caz de nesatisfacere de către una dintre Părți a pretențiilor înaintate conform prezentului Contract.  8.3 Cumpărătorul are dreptul de a rezolvi unilateral contractul în perioada de valabilitate a acestuia în una dintre următoarele situații:  a) contractantul se afla, la momentul atribuirii lui, în una dintre situațiile care ar fi determinat excluderea sa din procedura de atribuire potrivit art. 19 al Legii nr.131/2015 privind achizițiile publice;  b) contractul a făcut obiectul unei modificări substanțiale care necesita o nouă procedură de achiziție publică în conformitate cu art. 76 al Legii nr.131/2015 privind achizițiile publice;  c) contractul nu ar fi trebuit să fie atribuit contractantului respectiv, având în vedere o încălcare gravă a obligațiilor ce rezultă din Legea nr.131/2015 privind achizițiile publice și/sau tratatele internaționale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.  8.4. Partea inițiatoare a rezoluțiunii Contractului este obligată să comunice în termen de 5 (cinci) zile lucrătoare celeilalte Părți despre intențiile ei printr-o scrisoare motivată.  8.5. Partea înștiințată este obligată să răspundă în decurs de 5 (cinci) zile lucrătoare de la primirea notificării. În cazul în care litigiul nu este soluționat în termenul stabilit, partea inițiatoare va iniția rezoluțiunea.  **9. Reclamații**  9.1. Reclamațiile privind cantitatea Bunurilor livrate sunt înaintate Vânzătorului la momentul recepționării lor, fiind confirmate printr-un act întocmit în comun cu reprezentanții ambelor părți.  9.2. Pretențiile privind calitatea bunurilor livrate sunt înaintate Vânzătorului în termen de 10 (zece) zile de la depistarea deficiențelor de calitate, confirmate printr-un act de constatare eliberat de Laboratorul de încercări.  9.3. Vânzătorul este obligat să examineze pretențiile înaintate în termen de 10 (zece) zile de la data primirii acestora şi să comunice Cumpărătorului despre decizia luată.  9.4. În caz de recunoaștere a pretențiilor, Vânzătorul este obligat, în termen de 10 (zece) zile, să livreze suplimentar Cumpărătorului cantitatea nelivrată de bunuri, iar în caz de constatare a calității necorespunzătoare – să le substituie sau să le corecteze în conformitate cu cerințele Contractului.  9.5. Vânzătorul poartă răspundere pentru calitatea Bunurilor în limitele stabilite, inclusiv pentru viciile ascunse.  9.6. În cazul devierii de la calitatea confirmată prin certificatul de calitate întocmit de entitate independentă, cheltuielile pentru staționare sau întârziere sunt suportate de partea vinovată.  **10. Sancțiuni**  10.1. Pentru refuzul de a livra Bunurile prevăzute în prezentul Contract, se va reține garanția de bună executare a contractului.  10.2. Pentru livrarea cu întârziere a Bunurilor, Vânzătorul suportă plata despăgubirii în valoare de 1% din suma Bunurilor nelivrate, pentru fiecare zi de întârziere, dar nu mai mult de 30 % din valoarea totală a prezentului Contract.. În cazul în care întârzierea depășește 10 zile, Vânzătorul prezintă Cumpărătorului o explicație în formă scrisă. Dacă Cumpărătorul acceptă, Vânzătorul prelungește termenul de valabilitate a garanției de bună executare, în caz contrar se consideră ca fiind refuz de a livra Bunurile prevăzute în prezentul Contract și Vânzătorului i se va reține garanția de bună executare a Contractului.  10.3. Pentru achitarea cu întârziere, Cumpărătorul suportă plata despăgubirii în valoare de 1% din suma Bunurilor neachitate, pentru fiecare zi de întârziere, dar nu mai mult de 30% din valoarea totală a prezentului contract.  10.4. Prima zi lucrătoare ulterioară datei ce constituie termenul limită de livrare, precum și termenul limită de achitare se consideră zi lucrătoare de întârziere.  10.5. Suma penalității calculate Vânzătorului conform prezentului Contract poate fi reținută de către Cumpărător din suma plății pentru Bunurile livrate.  **11. Dispoziții finale**  11.1. Litigiile ce ar putea rezulta din prezentul Contract vor fi soluționate de către Părți pe cale amiabilă. În caz contrar, ele vor fi transmise spre examinare în instanța de judecată competentă conform legislației Republicii Moldova.  11.2. Părțile contractante au dreptul, pe durata îndeplinirii contractului, să convină asupra modificării clauzelor contractului, prin acord adițional. Modificările şi completările la prezentul Contract sunt valabile numai în cazul în care au fost perfectate în scris şi au fost semnate de ambele Părți.  11.3. Nici una dintre Părți nu are dreptul să transmită obligațiile şi drepturile sale stipulate în prezentul Contract unor terțe persoane fără acordul scris al celeilalte Părți.  11.4. Prezentul Contract în cazul în care este semnat electronic, de către ambele părți, este remis în mod automat prin mijloacele electronice, dar în cazul când contractul este semnat olografic se întocmește în două exemplare în limba română, câte un exemplar pentru Vânzător și Cumpărător.  11.5. Prezentul Contract se consideră încheiat la data semnării.  11.6. Prezentul contract este valabil până la 31 decembrie 2026.  11.7. Prezentul Contract reprezintă acordul de voință al părților şi se consideră semnat la data aplicării ultimei semnături de către una din Părți.  11.8. Pentru confirmarea celor menționate mai sus, Părțile au semnat prezentul Contract în conformitate cu legislația Republicii Moldova.  **II. CONDIȚIILE**  **SPECIALE ALE CONTRACTULUI**    **3. Prețul și condițiile de plată**  3.4.1**.** Achitările vor fi efectuate prin transfer bancar în limitele alocărilor bugetare anuale, eșalonat în termen de 30 de zile, după primirea facturilor fiscale și documentației de însoțire a Bunurilor, semnate şi acceptate de către Cumpărător.    **4. Condiții de predare-primire**  4.1.1. Vânzătorul are obligația de a întocmi și prezenta Cumpărătorului, la momentul livrării Bunurilor, actele confirmative privind calitatea și cantitatea materialelor furnizate, inclusiv, dar fără a se limita la: certificate de conformitate, certificate de calitate, bonuri de cântărire, bonuri de livrare, acte de predare-primire și facturi fiscale.  **6. Obligațiile părților**  6.1.  f) Vânzătorul are obligația de a se asigura că, în calitate de persoană juridică, deține toate autorizațiile, certificările, licențele și atestatele prevăzute de legislația în vigoare, necesare pentru producerea, comercializarea, transportul și livrarea Bunurilor ce fac obiectul prezentului contract. Lipsa acestor documente atrage răspunderea exclusivă a Vânzătorului pentru orice consecințe juridice, tehnice sau financiare care pot decurge din neîndeplinirea acestei obligații.  g) este obligat să remedieze, pe propria cheltuială și fără întârziere, orice neconformitate sau deficiență constatată la bunurile livrate, inclusiv prin înlocuirea materialelor necorespunzătoare ori completarea volumelor insuficiente, până la restabilirea conformității acestora cu specificațiile contractuale.  h) Vânzătorul are obligația să informeze în termen de 3 zile Cumpărătorul dacă ia cunoștință de un risc că bunul solicitat:  - nu poate atinge rezultatul prevăzut sau avut în vedere de către beneficiar la momentul încheierii contractului;  - poate prejudicia alte interese ale beneficiarului; sau  - ar putea să devină mai costisitor sau să ia mai mult timp decât cel prevăzut în contract fie în rezultatul respectării informației sau instrucțiunilor date de beneficiar, ori culese în cadrul pregătirii să execute, fie în rezultatul materializării oricărui alt risc;  i) garantează că Bunurile livrate sunt conforme specificațiilor tehnice, libere de orice vicii materiale, ascunse sau aparente, și că dreptul de proprietate asupra acestora este transmis Cumpărătorului liber de orice sarcini, gajuri, revendicări sau drepturi ale terților.  6.2.  d) să transmită Vânzătorului, în formă scrisă, o solicitare de livrare a Bunurilor cu cel puțin 5 (cinci) zile calendaristice înainte de data planificată a livrării. Solicitarea va specifica în mod clar locațiile de descărcare, cantitățile de bunuri aferente fiecărei locații, precum și orice alte instrucțiuni relevante pentru efectuarea corespunzătoare a livrării.  **8. Rezoluțiunea**  8.3.  e) Vânzătorul a încălcat regimul de incompatibilități prevăzut la art. 16 alin. (6) din Legea nr. 131/2015 *privind achizițiile publice*, după încheierea contractului.  f) Vânzătorul a întârziat livrarea bunurilor cu depășirea a 10 de zile pct. 10.2. a Condițiilor Generale ale Contractului.   1. Cumpărătorul are dreptul la rezoluțiune înainte de scadența obligației contractuale dacă   Vânzătorul a declarat că nu va executa obligația sau pe altă cale este clar că nu o va executa, cu condiția, în toate cazurile, că neexecutarea ar fi fost esențială.   1. Constatarea prezentării garanției de bună execuție nu în forma, cuantumul și/sau termenului   prevăzut de Cumpărător.   * g) Neînlăturarea de către Vânzător, în termenul acordat de Cumpărător sau prevăzut în contract, a deficiențelor constatate față de Bunurile livrate; * h) Vânzătorul nu asigură menținerea garanțiilor de bună execuție pe întreaga durată a termenului contractual, inclusiv în cazul prelungirii acestuia. * i) Antreprenorul intră în procedura de insolvabilitate sau faliment, fapt ce împiedică executarea lucrărilor asumate prin contract.  |  | | --- | | **RECHIZITELE JURIDICE, POŞTALE ŞI DE PLĂŢI ALE PĂRŢILOR** | | | | |
| **S.A. . ,,Administrația Națională a Drumurilor”** |  | |
| MD2004 mun. Chișinău, str. Bucuriei, 12a |  | |
| c/f 1003600023559 |  | |
| c/I c/IBAN MD67TRPCCC518430A00891AA |  | |
| Ministerul Finanțelor, Trezoreria de Stat  MF-TR Chișinău-bugetul de stat |  | |
| c/TVA 0503301  e-mail: [cancelaria@andsa.md](mailto:cancelaria@andsa.md) |  | |
| **Director general interimar**  **Ștefan POPA \_\_\_\_\_\_\_\_\_\_\_\_\_\_\_\_** |  | |